rejauldu/bengali-wikipedia huggingface dataset:
কাজী খালেদা খাতুন ভাষা আন্দোলনের সেই মহান সৈনিকদের অন্যতম যারা অত্যন্ত কম বয়সে, স্কুলের ছাত্র থাকা কালীন সময়েই ভাষা আন্দোলনে সংযুক্ত হন।  ভাষা আন্দোলনে নারীদের ভূমিকা   জন্ম  ১৯৩৯ সালের ৭ই আগস্ট বরিশাল বিভাগের পিরোজপুরে সম্ভ্রান্ত কাজী বাড়িতে জন্মগ্রহণ করেন খালেদা খাতুন। পিতা কাজী মাজহার উদ্দিন আহমদ এবং মাতার নাম হাকিমুন্নেসা খাতুন। একাত্তরের মুক্তিযুদ্ধে শহীদ কাজী সামসুল হক তার বড় ভাই।   শিক্ষা জীবন  ১৯৫৪ সালে কামরুন্নেসা সরকারি বালিকা উচ্চ বিদ্যালয় থেকে ম্যাট্রিক পাস করেন। এরপর ইডেন মহিলা কলেজ থেকে ১৯৫৬ সালে উচ্চ মাধ্যমিক এবং ঢাকা মেডিকেল কলেজ থেকে ১৯৬৮ সালে এমবিবিএস ডিগ্রি লাভ করেন।   চাকরি জীবন  ১৯৭০ সালে ঢাকা মেডিকেল কলেজের প্যাথলজি বিভাগের প্রভাষক পদে কর্মজীবন শুরু করেন। পরবর্তীতে কিউরটের পদমর্যাদায় উন্নীত হন। ১৯৭৮ সালে ইরাক সরকারের অধীনে ইরাকে সাড়ে চার বৎসর কাজ করেন। ১৯৮৩ সালে ঢাকাতে ফিরে এসে আবার ঢাকা মেডিকেল কলেজে যোগ দেন। এছাড়া জাতীয় হৃদরোগ ইন্সটিটিউটেও কাজ করেন তিনি।   ভাষা আন্দোলনে অবদান  ১৯৫২ সালের মহান ভাষা আন্দোলনের উত্তপ্ত সময়ে খালেদা খাতুন কামরুন্নেসা বালিকা বিদ্যালয়ের অষ্টম শ্রেণীর ছাত্রী। ভাষা কন্যা রওশন আরা বাচ্চু সহ অন্যান্য ভাষা সৈনিকেরা সেই সময়ে সমাজের সর্বস্তরের সকল মানুষকে উদ্বুদ্ধ করতেন। তাদের ডাকে সাড়া দিয়ে কামরুন্নেসা বালিকা বিদ্যালয়ের ছাত্রীরা ভাষা আন্দোলনে প্রত্যক্ষ ভাবে অংশগ্রহণ করেন যার মধ্যে সর্বাগ্রে ছিলেন কাজী খালেদা খাতুন।  ১৯৫২ সালের একুশে ফেব্রুয়ারি ১৪৪ ধারার মধ্যেই তিনি ঢাকা বিশ্ববিদ্যালয়ের ঐতিহাসিক আমতলার সভায় অংশগ্রহণ করেন। এরপর ১৪৪ ধারা ভাঙার সিদ্ধান্ত নিয়ে মিছিল নিয়ে বের হলে পুলিশের নির্যাতনের শিকার হন খালেদা খাতুন। পুলিশের ছোঁড়া কাঁদানে গ্যাসে অসুস্থ হয়ে পড়েন। ভাষাকন্যাদের স্বীকৃতি মিলছে না কেন?   প্রথম কোনো স্কুলে শহীদ মিনার তৈরি  কাজী খালেদা খাতুন এবং অন্যান্য ভাষা কন্যারা মহান ভাষা আন্দোলনের শহীদদের স্মরণে কেন্দ্রীয় শহীদ মিনারের আদলে কামরুন্নেসা সরকারি বালিকা বিদ্যালয়ে শহীদ মিনার তৈরী করেন। যা ছিলো কোনো স্কুলে তৈরী প্রথম শহীদ মিনার।   মৃত্যু  ২৮ সেপ্টেম্বর ২০১৩ তে এই মহান ভাষা সৈনিক ঢাকার ইডেন মাল্টিকেয়ার হাসপাতালে মৃত্যুবরণ করেন। তাকে মিরপুর বুদ্ধিজীবী কবরস্থানে সমাহিত করা হয়। কাজী খালেদা খাতুন   আরও দেখুন   রওশন আরা বাচ্চু   তথ্যসূত্র    বহিঃসংযোগ    ডা. কাজী খালেদা খাতুন  একুশ মহীয়সী ভাষা সংগ্রামী- বাদল চৌধুরী  বিষয়শ্রেণী:১৯৩৯-এ জন্ম বিষয়শ্রেণী:বাংলা ভাষা আন্দোলনের সক্রিয় নারী কর্মী বিষয়শ্রেণী:২০১৩-এ মৃত্যু বিষয়শ্রেণী:ঢাকা মেডিকেল কলেজের প্রাক্তন শিক্ষার্থী বিষয়শ্রেণী:ইডেন মহিলা কলেজের প্রাক্তন শিক্ষার্থী বিষয়শ্রেণী:পিরোজপুর জেলার ব্যক্তি বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:বরিশাল বিভাগের সক্রিয়কর্মী বিষয়শ্রেণী:বরিশাল বিভাগের চিকিৎসক
চুড়িওয়ালা শাহ আলম কিরণ রচিত ও পরিচালিত ২০০১ সালের বাংলাদেশী-ভারতীয় প্রণয়ধর্মী হাস্যরসাত্মক চলচ্চিত্র। যৌথ প্রযোজনার চলচ্চিত্রটি  প্রযোজনা করে ইমপ্রেস টেলিফিল্ম ও গুরুদেব ফিল্মস। এতে শ্রেষ্ঠাংশে অভিনয় করেছেন ফেরদৌস আহমেদ, মধুমিতা, সৌমিত্র চট্টোপাধ্যায়, শম্ভু চট্টোপাধ্যায় ও এটিএম শামসুজ্জামান।  চলচ্চিত্রটি ২০০১ সালের ২৫শে মে বাংলাদেশে মুক্তি পায়। এটি ২৬তম জাতীয় চলচ্চিত্র পুরস্কারে ৩টি বিভাগে, এবং ২৩তম বাচসাস পুরস্কারের দুটি বিভাগে পুরস্কার অর্জন করেন।  অভিনয়শিল্পীদল  ফেরদৌস আহমেদ - সুরুজ, একজন যাত্রাভিনেতা  মধুমিতা - রূপা  আবুল হায়াত - রূপার বাবা  মাহিমা - রূপার ভাবী  সৌমিত্র চট্টোপাধ্যায় - ব্যারিস্টার  শম্ভু চট্টোপাধ্যায় - উকিল  প্রবীর মিত্র  এটিএম শামসুজ্জামান  খরাজ মুখার্জী  শুভাশিষ মুখার্জী  রমেন রায় চৌধুরী  রাহুল চক্রবর্তী  সঙ্গীত চলচ্চিত্রটির সঙ্গীত পরিচালনা করেছেন সত্য সাহা এবং সহযোগী ছিলেন তার পুত্র ইমন সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন কুমার শানু, মিতালী মুখার্জী, অনুরাধা পৌডওয়াল, বাবুল সুপ্রিয়, অলকা ইয়াগনিক, অভিজিৎ ও অনুপমা।  গানের তালিকা  মুক্তি চলচ্চিত্রটি প্রথম ভারতের পশ্চিমবঙ্গের কলকাতায় মুক্তি পায়। সেখানে এটি পূর্ববর্তী পাঁচ বছরের রেকর্ড ভেঙ্গে দেয়। ২০০১ সালের ২৫শে মে এটি বাংলাদেশে মুক্তি পায়।  পুরস্কার ও মনোনয়ন পুরস্কারবিভাগমনোনীতফলাফলসূত্র ২৬তম জাতীয় চলচ্চিত্র পুরস্কার শ্রেষ্ঠ সুরকার সত্য সাহা rowspan=3   শ্রেষ্ঠ গীতিকার গাজী মাজহারুল আনোয়ার শ্রেষ্ঠ কৌতুকাভিনেতা এটিএম শামসুজ্জামান ২৩তম বাচসাস পুরস্কার শ্রেষ্ঠ সঙ্গীত পরিচালক সত্য সাহা ও ইমন সাহা rowspan=2   শ্রেষ্ঠ চিত্রনাট্যকার শাহ আলম কিরণ   তথ্যসূত্র  গ্রন্থপঞ্জি    বহিঃসংযোগ       বিষয়শ্রেণী:২০০১-এর চলচ্চিত্র বিষয়শ্রেণী:২০০১-এর প্রণয়ধর্মী হাস্যরসাত্মক চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী প্রণয়ধর্মী হাস্যরসাত্মক চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:শাহ আলম কিরণ পরিচালিত চলচ্চিত্র বিষয়শ্রেণী:সত্য সাহা সুরারোপিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
মালা আবদুল করিম মুদারিস বা মাওলানা শেখ আবদুল করিম মুদারিস (১৯০২ - ২০০৫) (   ,    ) একজন কুর্দি ফকিহ, ইরাকের মুফতি এবং কুরআনের ব্যাখ্যাকারী ছিলেন। এছাড়া তিনি একজন কবি, লেখক এবং অনুবাদকও ছিলেন। তিনি ৮০ বছরেরও বেশি সময় ধরে ইসলামী বিজ্ঞান পড়ানোর কারণে মুদাররিস (শিক্ষক) উপাধিতে পরিচিত ছিলেন।  তিনি আরবি, কুর্দি ও ফারসি ভাষায় প্রায় ১৫০টি গ্রন্থ রচনা করেন, যার মধ্যে বেশিরভাগই প্রকাশিত হয়েছে। আল-মুদাররিস বিভিন্ন বিষয়ের (ইসলামী ফিকহ, শরিয়াহ, কুরআনের ব্যাখ্যা, হাদিস অধ্যয়ন, ইতিহাস, কবিতা, অলঙ্কারশাস্ত্র ইত্যাদি) উপর লিখেছেন  তাঁর বই, "দুই বাক্য" (কুর্দি: دوو رشته) ১৯৮২ সালে প্রকাশিত হয়েছিল। বইতে আরবি কবিতার শব্দগুলোর কুর্দি ব্যাখ্যা দেওয়া হয়েছে।  তিনি প্রথম ব্যক্তি হিসেবে  কুর্দি ভাষায় কুরআন অনুবাদ করেছিলেন।[ তথ্যসূত্ প্রয়োজন ] কুর্দিস্তান আঞ্চলিক সরকার তার কর্মসমূহ সংরক্ষণের উদ্দেশ্যে একটি কেন্দ্র প্রতিষ্ঠার সিদ্ধান্ত নিয়েছে।   জীবনের প্রথমার্ধ  তিনি মারিভানের কাছে একটি ছোট্ট গ্রামে জন্মগ্রহণ করেন। ছোটবেলায় তার বাবা মারা যান। তিনি মারিভানে পড়াশোনা শুরু করেন এবং আরবি ব্যাকরণ অধ্যয়ন করেন এবং সুলাইমানিয়ার একটি মসজিদের ইমাম হাজী মোল্লা আজিজের নির্দেশনায় অন্যান্য বিজ্ঞান অধ্যয়ন করেন। ১৯১৪ সালে প্রথম বিশ্বযুদ্ধ শুরু হলে তিনি অন্য গ্রামে চলে যান এবং অবশেষে কিছু ছাত্রের সাথে সুলাইমানিয়ার একটি মসজিদে বসতি স্থাপন করেন। এরপর তিনি শেখ হুসাম আল-দীনের মসজিদে চলে যান। সেখানে তিনি আরবি ব্যাকরণ, যুক্তিবিদ্যা, বিতর্ক, তর্ক এবং ফিকহের উপর বিভিন্ন বই অধ্যয়ন করেন। এরপর তিনি হালাবজে, সুলাইমানিয়া এবং বাগদাদে তার পড়াশোনা চালিয়ে যান। ১৯২৪ সালে, তিনি হালাবজা জেলায় একজন শিক্ষক হিসেবে নিযুক্ত হন। তারপর তিনি ইসলামি বিজ্ঞানে পড়ানোর জন্য বিয়ারায় চলে যান। সেখানে তিনি প্রায় ২৪ বছর অবস্থান করেন এবং প্রায় ১৮ বছর খতিব হিসেবে দায়িত্ব পালন করেন। ১৯৫১ সালে, তিনি সুলাইমানিতে ফিরে আসেন যেখানে তিনি প্রায় তিন বছর ধরে হাজী হান মসজিদে শিক্ষকতা করেন। ১৯৫৪ সালে তিনি কিরকুকে চলে যান। সেখানে তিনি হাজী জামিল আল-ইয়ালিবানি কেন্দ্রে শিক্ষকতা করেন। ১৯৬০ সালে শেখ মুদাররিস বাগদাদে চলে যান। সেখানে তিনি  শেখ আব্দুল কাদিরি গেলানি মসজিদের ইমাম, খতিব ও শিক্ষক হন। শেখ মুদাররিস ১৯৭৩ সালে সরকারি দায়িত্ব থেকে অবসর গ্রহণ করেন, কিন্তু শিক্ষকতা চালিয়ে যান। শেখ নাজম আল-দিন আল-ওয়াইজের মৃত্যুর পর, তিনি ইরাকের 'উলামা' লীগের প্রধান নিযুক্ত হন। অনেকে তাকে বাগদাদের মুফতি হিসেবেও বিবেচনা করতেন। শেখ মুদাররিস ২০০৫ সালের ৩০ আগস্ট মারা যান এবং তাকে বাগদাদের গাইলানি সমাধিতে সমাহিত করা হয়।   তাঁর কিছু কুর্দি রচনা    মাহভির কবিতার সম্পাদনা এবং ব্যাখ্যা  নালির কবিতার সম্পাদনা এবং ব্যাখ্যা  মাওলাবী তাওয়াগোজীর কবিতার সম্পাদনা ও ব্যাখ্যা  ফকে কাদের হামাওয়ান্দের কবিতার সম্পাদনা এবং ব্যাখ্যা  মাওলাবী তাওয়াগোজী থেকে আকিদে মার্জির সম্পাদনা ও ব্যাখ্যা  কুর্দি ভাষায় ইসলামের শরিয়া  নামি তাফসির, কুর্দি ভাষায় তার কোরআনের তাফসির   তাঁর কিছু আরবি রচনা    নুরোলিমান  নূরুল ইসলাম  আমাদের বিজ্ঞানীরা বিজ্ঞান ও ধর্মের জন্য কাজ করছেন  এরফানের প্রবন্ধগুলি  জাওয়ার আলফাতাওয়া   ফার্সি রচনাবলী    কাক আহমেদ সুলেমানীর প্রবন্ধগুলির ফার্সি থেকে কুর্দি ভাষায় অনুবাদ  " তাক্বলীদে কে বিশ্বাস করে না" প্রত্যাখ্যানের উপর "শমশিরকারী" প্রবন্ধ   তথ্যসূত্র    বহিঃসংযোগ    মৌখিক ঐতিহ্য থেকে লিখিত ভাষায় কুর্দি ভাষা  ধ্রুপদী এবং আধুনিক কুর্দি কবিতা  বিষয়শ্রেণী:মুফাসসির বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:কুর্দি সাহিত্য বিষয়শ্রেণী:২০০৫-এ মৃত্যু বিষয়শ্রেণী:১৯০১-এ জন্ম
নীলমণি ঠাকুর (১৭২১ — ১৭৯১) একজন বাঙালী উদ্যোগপতি ও জোড়াসাঁকো ঠাকুর পরিবার অন্যতম আদিপুরুষ।  জীবন নীলমণি কলকাতা, গোবিন্দপুরে জন্মগ্রহণ করেন। পিতার নাম জয়রাম ঠাকুর। আদিনিবাস ছিল যশোহরের বারোপাড়া। জয়রাম পাথুরিয়াঘাটায় বাড়ি করেন। ইস্ট ইন্ডিয়া কোম্পানীর কাজ করে নীলমণির পিতা ও পিতামহ প্রচুর সম্পদ আহরণ করেন। ১৭৬৫ সালে নীলমণি কোম্পানীর দেওয়ান নিযুক্ত হন ও রাজস্ব আদায়ে নতুন বন্দোবস্ত করায় উড়িষ্যার কালেকটরের সেরেস্তাদারের পদ পান। ভ্রাতৃবিবাদের ফলে নীলমণি পৈতৃক বাড়ি পরিত্যাগ করে জোড়াসাঁকো ঠাকুরবাড়ি বাড়ি স্থাপন করেন। কলিকাতার তদানীন্তন ধনী ও শেঠ বংশীয় বৈষ্ণবদাস শেঠ মহাশয় নীলমণি ঠাকুরকে এই জমি দান করেছিলেন।  তার তিন ছেলে ছিল, রামলোচন ঠাকুর (১৭৫২-১৮০৪), রামমণি ঠাকুর (১৭৫৯-১৮৩৩) এবং রামবুল্লভ ঠাকুর (১৭৬৭-১৮২৪)। রামমণি ঠাকুরের তিন পুত্র হয়েছিল, রাধানাথ, দ্বারকানাথ ও রমানাথ ঠাকুর। রামলোচন ঠাকুরের কোন ছেলে ছিল না, তাই তিনি তার ভাই রামমণির দ্বিতীয় পুত্র, দ্বারকানাথ ঠাকুরকে দত্তক নিয়েছিলেন, যিনি পরে অনেক খ্যাতি অর্জন করেছিলেন।  তথ্যসূত্র  বিষয়শ্রেণী:১৯২১-এ জন্ম বিষয়শ্রেণী:১৭৯১-এ মৃত্যু বিষয়শ্রেণী:ঠাকুর পরিবার বিষয়শ্রেণী:কলকাতার ব্যক্তি বিষয়শ্রেণী:১৭২১-এ জন্ম বিষয়শ্রেণী:বাঙালি হিন্দু বিষয়শ্রেণী:১৮শ শতাব্দীর বাঙালি বিষয়শ্রেণী:পশ্চিমবঙ্গের ব্যবসায়ী
অব্রে হির্শ হলেন ক্লিভল্যান্ড, ওহিওর একজন লেখক এবং চিত্রকর, যিনি নিউ ইয়র্ক টাইমস, টাইম ম্যাগাজিন, ভক্স, দ্য নিব ইত্যাদিতে ব্যক্তিগত প্রবন্ধ এবং কমিকস প্রকাশ করেছেন। তিনি ২০১৩ সালে একটি ছোট গল্পের সংকলন প্রকাশ করেন। তিনি ২০২২ সালে গ্রাফিক স্মৃতিকথার জন্য সাসটেইনেবল আর্টস ফাউন্ডেশন পুরস্কার বিজয়ী।  হির্শের প্রবন্ধ এবং কমিক্স লিঙ্গ সমতা, পিতামাতা, বন্ধুত্ব, জনস্বাস্থ্য এবং অন্যান্য সামাজিক ন্যায্যতার বিষয়গুলি অন্বেষণ করে। তিনি পাবলিক নারীবাদ এবং প্রান্তিক সম্প্রদায়ের পক্ষে সমর্থন করায় হুমকি এবং ইন্টারনেট হয়রানির শিকার হওয়ার বিষয়ে লিখেছেন।   তথ্যসূত্র   বিষয়শ্রেণী:মার্কিন লেখিকা বিষয়শ্রেণী:মার্কিন লেখক বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
আন্তঃহ্যালোজেন যৌগ দুটি হ্যালোজেন মৌলের পারস্পরিক বিক্রিয়ার দ্বারা গঠিত হয়। যেমন:FeBr3,IF7 ইত্যাদি। সাধারণতঃ তিন বা ততোধিক হ্যালোজেন মৌল দ্বারা গঠিত কোনো আন্তঃহ্যালোজেন পাওয়া যায় না, যদিও কিছু সূত্র দাবী করে যে  এবং  যৌগের অস্তিত্ব আছে, এবং তত্ত্বগতভাবে বলা যায় যে  প্রকৃতির যৌগ সুস্থিত।দ্বাদশ রসায়ন   প্রকারভেদ  আন্তঃহ্যালোজেন যৌগগুলির গঠনের ভিত্তিতে এদের চার ভাগে ভাগ করা হয়: ১.XX',২.XX'3,৩.XX'5,৪.XX'7  গঠন সংকেত  উদাহরণ সংকরায়ণ ত্রিমাত্রিক গঠনাকৃতি XX' IF,ClF ইত্যাদি sp3 সরলরৈখিক XX'3 BrF3,ClF3 ইত্যাদি sp3d আনমিত (Bent) T-আকৃতিবিশিষ্ট XX'5 ClF5,BrF5 ইত্যাদি sp3d2 বর্গ পিরামিডীয় XX'7 IF7 ইত্যাদি sp3d3 পঞ্চকোণীয় দ্বিপিরামিডীয় থাম্ব|200px|আয়োডিন মনোক্লোরাইড(ICl) থাম্ব|200px|ক্লোরিন ট্রাইফ্লুরাইড(ClF3) থাম্ব|200px|ব্রোমিন পেন্টাফ্লুরাইড(BrF5) থাম্ব|200px|আয়োডিন হেপ্টাফ্লুরাইড(IF7)   ব্যবহার  1. আন্তঃহ্যালোজেন যৌগগুলি নির্জল বা অজলীয় দ্রাবক হিসাবে ব্যবহৃত হয়।  2.ClF3,BrF3 প্রভৃতি যৌগগুলি ভালো ফ্লুরিনেটিং বিকারক।যেমন: U(s)+3ClF3(l)→UF6(g)+3ClF(g)  3.চর্বি ও তেল-এর আয়োডিন সংখ্যা নির্ণয় করতে ICl ব্যবহার করা হয়।Chhaya Chemistry:Class XII   তথ্যসূত্র     বিষয়শ্রেণী:হ্যালোজেন বিষয়শ্রেণী:অজৈব যৌগ বিষয়শ্রেণী:যৌগিক পদার্থ
কার্ডওয়েল লিলি () দক্ষিণ-পূর্ব এশিয়া ও অস্ট্রেলিয়ার গাছ। পৃথিবীর বিভিন্ন উষ্ণ অঞ্চলে আকর্ষণীয় কন্দজ ফুল হিসেবে সুপরিচিত। এরা মূলত বৃষ্টিবহুল বন ও সাগরপাড়ের বাসিন্দা। ইংরেজিতে Brisbane Lily বা Northern Christmas Lily নামেও পরিচিত। কার্ডওয়েল লিলি (Proiphys amboinensis) বহুবর্ষজীবী কন্দজ গাছ। বড় আকৃতির পাতাগুলো লম্বায় ২৫ সে.মি. এবং চওড়ায় ৩৫ সে.মি. পর্যন্ত হতে পারে, দেখতে অনেকটা কিডনি আকৃতির, কিনারা ওপরের দিকে মোড়ানো এবং সুস্পষ্ট শিরাযুক্ত। কাণ্ড ১৫ থেকে ৬০ সে.মি. পর্যন্ত দীর্ঘ হতে পারে। সাদা রঙের ফুলগুলো ফোটে গ্রীষ্মে, অন্তত ১৮টি ফুলের একটি বড় থোঁকা থাকে। প্রতিটি একক ফুলের পাপড়ির সংখ্যা ছয়, হলদেটে পরাগকেশর অনেকটাই দৃশ্যমান। ফুল দীর্ঘস্থায়ী। সাধারণত শীতের আগেই রিক্ত মঞ্জরিদণ্ড নিজের দীনতা জানান দিতে শুরু করে। তারপর হিমেল বাতাসের স্পর্শে ধীরে ধীরে ধড়টা শুকিয়ে ওরা মাটির কম্বলে শীতঘুমে চলে যায়। ফুল দীর্ঘস্থায়ী হওয়ায় সব ধরনের বাগানেই শোভা বৃদ্ধির জন্য রোপণ করা যেতে পারে। টবেও চাষযোগ্য। বাড়ির লনে বেশ মানানসই।   তথ্যসূত্র   বিষয়শ্রেণী:পাপুয়াশিয়ার উদ্ভিদ বিষয়শ্রেণী:মালেসিয়ার উদ্ভিদকুল
কৃষ্ণা দাস (জন্ম ২৩ মে, ১৯৫৯ কলকাতা) একজন প্রাক্তন ভারতীয় তিরন্দাজ। উনি ১৯৭৮ ব্যাংকক এবং ১৯৮২ দিল্লী এশিয়ান গেমসে ভারতের প্রতিনিধিত্ব করেন। ১৯৮৪ সালে প্রথম তিরন্দাজ হিসেবে উনি ভারত সরকার দ্বারা অর্জুন পুরস্কারে সন্মানিত হন।  পেশাদার জীবন ১৯৭৪ সালে কৃষ্ণা দাস প্রথমবার জাতীয় স্তরে খেলেন। ১৯৭৬ এ পাটিয়ালাতে ৫টি সোনা জিতে উনি সবাইকে চমকে দেন। পরের বছর ১৯৭৭ সালে হায়দ্রাবাদেও উনি ৫টি সোনা জয় করেন। ১৯৭৮ ব্যাংকক এশিয়ান গেমসের জন্য উনি জাতীয় দলে নির্বাচিত হন এবং ২৮ জনের মধ্যে ২২ নম্বর স্থান অধিকার করেন।  ১৯৮১ সালে কলকাতায় অনুষ্ঠিত এশিয়ান চ্যাম্পিয়নশিপে দলগত বিভাগে উনি চতুর্থ স্থান অধিকার করেন। ১৯৮২ দিল্লী এশিয়ান গেমসে উনি দশম স্থান লাভ করেন। একই বছর চিনে ইন্টারন্যাশনাল ইনভিটেশনাল মিটে প্রথম ভারতীয় তিরন্দাজ রূপে উনি ১২০০ পয়েন্ট অতিক্রম করেন ও ১২৩৮ পয়েন্ট পেয়ে পঞ্চম স্থান অধিকার করেন।   তথ্যসূত্র  বিষয়শ্রেণী:১৯৫৯-এ জন্ম বিষয়শ্রেণী:অর্জুন পুরস্কার প্রাপক বিষয়শ্রেণী:ভারতীয় নারী ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:কলকাতার তীরন্দাজ বিষয়শ্রেণী:কলকাতার নারী ক্রীড়াবিদ
টম হুইটেকার (জুলাই ২১, ১৮৯৮ - অক্টোবর ২৪, ১৯৫৬) একজন ইংরেজ পেশাদার ফুটবল খেলোয়াড় এবং ম্যানেজার। তিনি ১৯১৯- ১৯২৫ আর্সেনালের খেলোয়াড় এবং ১৯৪৭- ১৯৫৬ ম্যানেজারের দায়িত্ব পালন করেছন।   তথ্যসূত্র   বিষয়শ্রেণী:১৮৯৮-এ জন্ম বিষয়শ্রেণী:১৯৫৬-এ মৃত্যু বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:আর্সেনাল ফুটবল ক্লাব ম্যানেজার বিষয়শ্রেণী:নিউক্যাসেল ইউনাইটেড ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:ইংরেজ পুরুষ ফুটবলার বিষয়শ্রেণী:ইংরেজ ফুটবল ম্যানেজার বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর পাইলট বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:ইংরেজ আত্মজীবনীকার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
অজয় কুমার (জন্ম: ৩১ আগস্ট ১৯৭৬), জনপ্রিয়ভাবে গিনেস পাকরু নামে পরিচিত, একজন ভারতীয় অভিনেতা। তিনি একটি পূর্ণ দৈর্ঘ্যের চলচ্চিত্রে একটি চরিত্রে অভিনয় করার জন্য সবচেয়ে খাটো অভিনেতা (২ ফুট ৬ ইঞ্চি (৭৬ সেমি)) হওয়ার জন্য গিনেস বিশ্ব রেকর্ডে এন্ট্রি করেছেন। বিনয়ন পরিচালিত মালয়ালম চলচ্চিত্র অথভুথা দ্বীপুতে তিনি প্রধান ভূমিকায় অভিনয় করেছিলেন। মুভিটি পরে তামিল ও তেলুগু সংস্করণে ডাব করা হয়।   প্রারম্ভিক জীবন  তিনি কুন্দারার মুলাভানাতে ৩১ আগস্ট ১৯৭৬ সালে অজয় কুমার নামে রাধাকৃষ্ণ পিল্লাই এবং অম্বুজাক্ষিয়াম্মার জ্যেষ্ঠ পুত্র হিসেবে জন্মগ্রহণ করেছিলেন। তার বাবা ছিলেন একজন অটো চালক এবং মা ছিলেন একজন এলআইসি এজেন্ট যিনি চুক্তিতে একটি টেলিফোন সার্ভিস এজেন্সিতেও কাজ করতেন। তার জন্মের পরপরই তার পরিবার কোট্টায়ামে চলে আসে। যেহেতু তার মা প্রায়ই স্থানান্তরিত হতেন, তারা এক জায়গা থেকে অন্য জায়গায় চলে যান এবং অবশেষে পান্ডবম, আইমানাম, কেরালায় বসতি স্থাপন করেন। কবিতা ও সঙ্গীতা নামে তার দুই ছোট বোন রয়েছে।  তিনি সিএমএস এলপি স্কুল, চালুকুন্নুতে চতুর্থ শ্রেণি পর্যন্ত এবং সিএমএস হাই স্কুল, ওলাসাতে এসএসএলসি পর্যন্ত পড়াশোনা করেছেন। তারপর তিনি কোট্টায়ামের বেসেলিয়াস কলেজে যোগ দেন এবং সেখান থেকে তার প্রাক ডিগ্রি এবং স্নাতক সম্পন্ন করেন। তিনি অর্থনীতিতে বিএ স্নাতক এবং কম্পিউটার বিজ্ঞানে ডিপ্লোমা করেছেন।  তিনি একজন অনুকরণ শিল্পী হিসেবে তার কর্মজীবন শুরু করেন এবং পরে চলচ্চিত্রে চলে আসেন। তিনি মঙ্গলম মিমিক্স, নাদির্শার কোচিন ইউনিভার্সাল এবং কোট্টায়াম নাজিরের কোচিন ডিসকভারির মতো মিমিক্রি ট্রুপে মিমিক্রি শিল্পী হিসেবে কাজ করেছেন। ১৮ বছর বয়সে তিনি ১০০০টি অনুকরণের পর্যায় সম্পন্ন করেছিলেন।  তিনি ১৯৮৪ সালে শিশুদের চলচ্চিত্র আম্বিলি আম্মাভান (দ্য মুন) এর মাধ্যমে আত্মপ্রকাশ করেন। তিনি এখন টিভি ধারাবাহিকেও অভিনয় করেন।   ব্যক্তিগত জীবন  পাকরু ৯ মার্চ ২০০৬ সালে গায়ত্রী মোহনকে বিয়ে করেন। তাদের দুটি কন্যা সন্তান রয়েছে।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:ভারতীয় অভিনেতা বিষয়শ্রেণী:বামনত্বে আক্রান্ত অভিনেতা বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:কেরল রাজ্য চলচ্চিত্র পুরস্কার বিজয়ী
পোল্যান্ড পুনর্দখলকালে ধর্ষণ বলতে ১৯৪৪ সালে নাৎসি জার্মানির দখলদারিত্ব থেকে পোল্যান্ডকে মুক্ত করার পর সোভিয়েত সৈন্যরা পোলিশ নারীদের ওপর যে ধর্ষণযজ্ঞ চালিয়েছিল সেটিকে নির্দেশ করা হয়। ১৯৪৪ থেকে ১৯৪৭ সাল পর্যন্ত তিন বছরে প্রায় ১ লক্ষাধিক পোলিশ নারী সোভিয়েত সৈন্যদের দ্বারা ধর্ষণের শিকার হন বলে ধারণা করা হয়।   সোভিয়েত বাহিনীর পোল্যান্ড পুনর্দখল   thumb|right|পশ্চিমমুখী সোভিয়েত আক্রমণের পর পোল্যান্ডের দখলকৃত অঞ্চলসমূহ  ১৯৪৪ সালে জার্মানদের কাছ থেকে পোল্যান্ড পুনর্দখল করার পরপরই সোভিয়েত সৈন্যরা পোলিশ নারীদের নির্বিচারে ধর্ষণ করতে আরম্ভ করে দেয়। প্রতিটি শহরে প্রবেশের সঙ্গে সঙ্গে সোভিয়েত সৈন্যরা ধর্ষণ ও লুটতরাজ শুরু করে। উদাহরণস্বরূপ- ক্রাকোভ শহরে প্রবেশের পরপরই সোভিয়েত সৈন্যরা শহরের বহু নারী ও যুবতীকে ধর্ষণ করে এবং ব্যাপক হারে লুটতরাজ শুরু করে। শহরবাসীর ওপর সোভিয়েত সৈন্যদের অত্যাচার এত মারাত্মক পর্যায়ে পৌঁছে যে, সোভিয়েতদের দ্বারা ক্ষমতায় বসানো শহরটির কমিউনিস্ট কর্তৃপক্ষ স্বয়ং জোসেফ স্ট্যালিনের কাছে এর প্রতিবাদ জানিয়ে চিঠি পাঠায়। এদিকে শহরটির নিরুপায় অধিবাসীরা গির্জায় গিয়ে সোভিয়েত সৈন্যদের প্রত্যাহারের জন্য প্রার্থনা করতে থাকে।  সাইলেশিয়ায় জার্মান নারীদের পাশাপাশি পোলিশ নারীরাও সোভিয়েত সৈন্যদের ধর্ষণের লক্ষ্যবস্তুতে পরিণত হন। ১৯৪৫ সালের প্রথম ৬ মাসে দেবস্কা কুজনিয়া শহরে ২৬৮ জন পোলিশ নারী সোভিয়েত সৈন্যদের দ্বারা ধর্ষিত হয়েছেন বলে অভিযোগ করেন। ১৯৪৫ সালের মার্চে রাসিবোর্জের কাছের একটি লিনেন কারখানা থেকে সোভিয়েত সৈন্যরা ৩০ জন নারীকে বন্দি করে এবং মাকোভোয় একটি বাড়িতে বহুদিন আটকে রেখে ধর্ষণ করে। যে নারী পুলিশের কাছে সাক্ষ্য দিয়েছিলেন তাঁকে ৪ জন সৈন্য ধর্ষণ করেছিল। কাতোভিজ, জাবর্জ এবং কোরজোভে মাতাল সোভিয়েত সৈন্যরা রাস্তায় জার্মান ও পোলিশ নারীদের আক্রমণ করে এবং সাধারণত প্রকাশ্যেই তাদের গণধর্ষণ করে।  ভার্মিয়া ও মাসুরিয়ার পোলিশ ও জার্মান নারীরাও একইরূপ দুর্ভাগ্যের সম্মুখীন হন। ১৯৪৫ সালের মার্চে সোভিয়েত সৈন্যরা ওলসজতিন শহরের প্রায় প্রতিটি নারীকেই ধর্ষণ করে। এসব ধর্ষিতা নারীদের বয়স ছিল ৮ থেকে ৮০ বছরের মধ্যে এবং কখনো কখনো একই পরিবারের দাদি, মা ও নাতনি একইসঙ্গে ধর্ষণের শিকার হন। বহু নারী কমপক্ষে কয়েক ডজন সৈন্যের হাতে গণধর্ষণের শিকার হন। ১৯৪৫ সালের ১৭ এপ্রিলে গদানস্কের সোভিয়েত সেনানিবাসের আশেপাশে কাজ করতেন এমন একজন পোলিশ নারী একটি চিঠিতে বর্ণনা করেন: অধিকাংশ ভুক্তভোগীকেই ১৫ বারেরও বেশি ধর্ষণ করা হয়েছে। আমাকে ৭ বার ধর্ষণ করা হয়েছে। এটি ছিল ভয়ঙ্কর। এক সপ্তাহ পরে গদিনিয়া থেকে লেখা একটি চিঠিতে বলা হয়েছিল যে, কেবল সারাদিন ঘরের বেসমেন্টে লুকিয়ে থাকাই মেয়েদের বাঁচার একমাত্র উপায় ছিল Ostrowska, Zaremba: "Kobieca gehenna". Krytyka Polityczna, 4 March 2009. Source: Polityka nr 10/2009 (2695).।   আরো দেখুন    তথ্যসূত্র   বিষয়শ্রেণী:দেশ অনুযায়ী ধর্ষণ বিষয়শ্রেণী:ইউরোপে নারীর প্রতি সহিংসতা
দারনাগুল বাকু মেট্রোর একটি স্টেশন। এটি ২৯ জুন ২০১১ সালে চালু করা হয়। স্টেশনটি ৭ম-৮ম মাইক্রোডিস্ট্রিক্ট অঞ্চলে অবস্থিত। এখান থেকে সুলেমান সানি আখুন্দোভ সরণিতে যাওয়া যায়। স্টেশনটি স্তম্ভবিহীন। এটি বাকু মেট্রোর তেইশতম স্টেশন।   ইতিহাস  স্টেশনটির নির্মাণ কাজ শুরু হয় ২০০৯ সালে এবং ২৯ জুন, ২০১১ সালে নির্মাণ সম্পন্ন হলে যান চলাচলের জন্য উন্মুক্ত করা হয়। রাষ্ট্রপতি ইলহাম আলিয়েভ এটির উদ্বোধন করেন।   আরও দেখুন   বাকু মেট্রো স্টেশনসমূহের তালিকা  বাকু মেট্রো   তথ্যসূত্র   বিষয়শ্রেণী:বাকু মেট্রো স্টেশন বিষয়শ্রেণী:২০১১-এ চালু হওয়া রেলওয়ে স্টেশন বিষয়শ্রেণী:২০১১-এ আজারবাইজানে স্থাপিত বিষয়শ্রেণী:২০১১-এ চালু রেলওয়ে স্টেশন
পাকিস্তান জাতীয় মহিলা ক্রিকেট দল ২০২৩ সালের অক্টোবর ও নভেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য বাংলাদেশ সফর করবে। ওডিআই সিরিজটি ২০২২–২৫ আইসিসি মহিলা চ্যাম্পিয়নশিপের একটি অংশ হিসেবে খেলা হবে।  দলীয় সদস্য ওডিআইটি২০আইওডিআই ও টি২০আই Nigar Sultana (c, wk)  Nahida Akter (vc)  মারুফা আক্তার  Shorna Akter  Sumaiya Akter  Disha Biswas  Fargana Hoque  Fahima Khatun  Murshida Khatun  Rabeya Khan  Sultana Khatun  Sanjida Akter Meghla  Ritu Moni  Sobhana Mostary  Nishita Akter Nishi  Shamima Sultana Nigar Sultana (c, wk)  Nahida Akter (vc)  মারুফা আক্তার  Shorna Akter  Sumaiya Akter  Rabeya Khan  Murshida Khatun  Shorifa Khatun  Sultana Khatun  Fahima Khatun  Sanjida Akter Meghla  Sobhana Mostary  Ritu Moni  Sanjida Akter Meghla  Nishita Akter Nishi  Shathi Rani  Fariha Trisna Nida Dar (c)  Muneeba Ali (wk)  Najiha Alvi (wk)  Sidra Ameen  Waheeda Akhtar  Diana Baig  Ghulam Fatima  Sadia Iqbal  Iram Javed  Bismah Maroof  Natalia Pervaiz  Aliya Riaz  Sadaf Shamas  Nashra Sandhu  Umm-e-Hani  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  বিষয়শ্রেণী:২০২৩–২৪-এ আন্তর্জাতিক ক্রিকেট প্রতিযোগিতা বিষয়শ্রেণী:২০২৩-এ বাংলাদেশী ক্রিকেট বিষয়শ্রেণী:২০২৩-এ পাকিস্তানি ক্রিকেট বাংলাদেশ ২০২৩–২৪ বিষয়শ্রেণী:পাকিস্তান ক্রিকেট দলের বাংলাদেশ সফর
প্রিমো লেভি (১৯১৯-১৯৮৭) একজন ইতালীয় সাহিত্যিক ও রসায়নবিদ ছিলেন। তিনি ইহুদি বংশোদ্ভূত। দ্বিতীয় বিশ্বযুদ্ধের সময়ে তিনি নাত্‌সি জার্মানদের কুখ্যাত ক্যাম্প আউশ্‌ভিত্‌সে (Auschwitz) বন্দী ছিলেন, কিন্তু ভাগ্যক্রমে চারপাশের বর্বর হত্যাযজ্ঞ থেকে রক্ষা পেয়ে যান।  থাম্ব|প্রিমো লেভি  যুদ্ধের পর তিনি তার অভিজ্ঞতা নিয়ে বই লেখা শুরু করেন। তার গ্রন্থসমূহ নাত্‌সি হত্যাযজ্ঞ (Holocaust) বিষয়ক সাহিত্যে বিশেষ স্থান পেয়েছে। ১৯৮৭ সালে তিনি তার তিন-তলার এপার্টমেন্ট থেকে পড়ে গিয়ে মৃত্যুবরণ করেন। অনেকের মতে তার মৃত্যু ছিল আসলে আত্মহত্যা।  বিষয়শ্রেণী:ইতালীয় সাহিত্যিক বিষয়শ্রেণী:ইতালীয় রসায়নবিদ বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:২০শ শতাব্দীর পুরুষ লেখক বিষয়শ্রেণী:১৯১৯-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:১৯৮৭-এ আত্মহত্যা বিষয়শ্রেণী:২০শ শতাব্দীর ইতালীয় কবি বিষয়শ্রেণী:ইহুদি নাস্তিক বিষয়শ্রেণী:ইহুদি রসায়নবিদ বিষয়শ্রেণী:লেবীয় বিষয়শ্রেণী:আধুনিকতাবাদী লেখক বিষয়শ্রেণী:ইতালীয় পুরুষ কবি বিষয়শ্রেণী:ইতালীয় পুরুষ ঔপন্যাসিক বিষয়শ্রেণী:২০শ শতাব্দীর ইতালীয় ঔপন্যাসিক বিষয়শ্রেণী:ইতালীয় পুরুষ ছোটগল্পকার
থাম্ব|"গুগল হ্যাকিং" এর ধারণাটি ২০০২ সাল থেকে, যখন জনি লং আকর্ষণীয় গুগল অনুসন্ধান অনুসন্ধানগুলি সংগ্রহ করতে শুরু করেছিলেন যা দুর্বল সিস্টেমগুলি এবং সংবেদনশীল তথ্য প্রকাশের মুখোমুখি হয়েছিল গুগল হ্যাকিং, বা গুগল ডর্কিং (),Term Of The Day: Google Dorking - Business InsiderGoogle dork query, techtarget.com হলো কম্পিউটার হ্যাকিং পদ্ধতি যেখানে গুগল সার্চ অথবা অন্যান্য গুগল অ্যাপ্লিকেশান ব্যবহার করে ওয়েবসাইটের কনফিগারেশন ও সোর্স কোডে কোন নিরাপত্তা ত্রুটি আছে কি না তা বের করা হয়।   প্রাথমিক ধারণা  গুগল হ্যাকিং গুগল সার্চ ইঞ্জিনে অ্যাডভান্সড অপারেটর ব্যবহার করে অনুসন্ধান ফলাফলের মধ্যে টেক্সটের নির্দিষ্ট স্ট্রিং শনাক্ত করে। আরো কিছু জনপ্রিয় উদাহরণ হলো অরক্ষিত ওয়েব অ্যাপ্লিকেশন খুঁজে বের করা। intitle:admbook intitle:Fversion filetype:php এ সার্চ কোয়েরিটি এ নির্দিষ্ট টেক্সট আছে এমন সব ওয়েব পৃষ্ঠা খুঁজে বের করবে।  কেউ নিচে দেওয়া মাইক্রোস্ক্রিপ্ট গুগল সার্চ ফিল্ডে ব্যবহার করে মাইক্রোসফট ফ্রন্টপেজ সার্ভার থেকে ইউজারনেম এবং পাসওয়ার্ড তালিকা ফিরে পেতে পারেঃ "#-Frontpage-" inurl:administrators.pwd or filetype:log inurl passwort login  ইন্টারনেটের সাথে সংযুক্ত ডিভাইসও খুঁজে পাওয়া যেতে পারে। inurl:"ViewerFrame?Mode=" এর মত একটি সার্চ স্ট্রিংস পাবলিক ওয়েব ক্যামেরাগুলো খুঁজে পাবে।  আরেকটি গুরুত্বপূর্ণ সার্চ হলো intitle:index.of ও এরপরে কোন সার্চ কিওয়ার্ড। উদাহরণস্বরূপ,  intitle:index.of pdf বিভিন্ন সার্ভারে থাকা সমস্ত পিডিএফ ফাইল দেখাবে।   অ্যাডভান্সড অপারেটর সমূহ  অনেক অ্যাডভান্সড অপারেটর রয়েছে যেগুলো কোন অনিরাপদ ওয়েবসাইটকে আক্রমণ করতে ব্যবহৃত হয়ঃ  অপারেটর  উদ্দেশ্য অন্য অপারেটের সাথে মিশ্রিত? এককভাবে ব্যবহারযোগ্য? ওয়েব ছবি গ্রুপ নিউজ intitleসার্চ পেজের শিরোনামহ্যাঁহ্যাঁহ্যাঁহ্যাঁহ্যাঁহ্যাঁ allintitleসার্চ পেজের শিরোনামনাহ্যাঁহ্যাঁহ্যাঁহ্যাঁহ্যাঁ inurlসার্চ ইউআরএলহ্যাঁহ্যাঁহ্যাঁহ্যাঁআসলে নাIntitle-এর মত allinurlসার্চ ইউআরএলনাহ্যাঁহ্যাঁহ্যাঁহ্যাঁ Intitle-এর মত filetypeনির্দিষ্ট ফাইলহ্যাঁনাহ্যাঁহ্যাঁনাআসলে না allintextশুধুমাত্র পৃষ্টার টেক্সট সার্চআসলে নাহ্যাঁহ্যাঁহ্যাঁহ্যাঁহ্যাঁ siteনির্দিষ্ট সাইট সার্চহ্যাঁহ্যাঁহ্যাঁহ্যাঁনানা আসলে linkপেজের প্রতি লিংকের জন্যে সার্চনাহ্যাঁহ্যাঁনানানা আসলে inanchorলিংক এংকর টেক্সট সার্চহ্যাঁহ্যাঁহ্যাঁহ্যাঁনা আসলেহ্যাঁ numrangeনাম্বার লোকেট করাহ্যাঁহ্যাঁহ্যাঁনানানা আসলে daterangeডাটা রেঞ্জে সার্চহ্যাঁনাহ্যাঁনা আসলেনা আসলেনা আসলে authorগ্রুপ অথার সার্চহ্যাঁহ্যাঁনানাহ্যাঁনা আসলে groupগ্রুপ নেম সার্চনা আসলেহ্যাঁনানাহ্যাঁনা আসলে insubjectগ্রুপ সাবজেক্ট সার্চহ্যাঁহ্যাঁIntitle-এর মতIntitle-এর মতহ্যাঁIntitle-এর মত msgidগ্রুপ এমজিআইডি সার্চনাহ্যাঁনা আসলেনা আসলেহ্যাঁ   গুগল হ্যাকিং এর ইতিহাস    ইতিহাস  গুগল হ্যাকিং এর ধারণাটি ২০০২ সালের দিকে, যখন জনি লং গুগল সার্চ কোয়েরিগুলো সংগ্রহ করতে শুরু করেছিলেন যা দুর্বল সিস্টেম এবং/অথবা সংবেদনশীল তথ্য প্রকাশগুলিকে উন্মোচিত করতে সক্ষম   গুগল ডর্কসের তালিকাটি প্রশ্নের একটি বৃহৎ অভিধানে পরিণত হয়েছে, যার ফলে অবশেষে ২০০৪ সালে গুগল হ্যাকিং ডেটাবেজ সংগঠিত হয়েছিল।   গুগল হ্যাকিংয়ে অন্বেষণ করা ধারণাগুলো অন্যান্য সার্চ ইঞ্জিন যেমন বিং এবং শোদানেও প্রসারিত হয়েছে। অটোমেটেড অ্যাটাক টুলস সার্চ ইঞ্জিন দ্বারা সূচীকৃত পাবলিক সিস্টেমে দুর্বল সিস্টেম এবং সংবেদনশীল তথ্য প্রকাশের জন্য কাস্টম অনুসন্ধান অভিধান ব্যবহার করে।   তথ্যসূত্র    বহিঃসংযোগ   বিষয়শ্রেণী:গুগল পরিষেবা বিষয়শ্রেণী:গুগল অনুসন্ধান